Unan a oa bet savet e 1527, hervez pezh a lenner war ur maen er voger : «LAN M Ve XXVII FVT FONDE LA CHAPELLE Nre DAe ROC». Roud zo en dihelloù eus ur chapel all e 1373, hag ivez e 1183 pa voe savet ar chapel da Itron Varia Rokamadour goude distroet Abad Daoulaz eus un dro-birchirinañ da Rocamadour, evit reiñ bod da birchirined eus broioù an hanternoz hag a zegouezhe e Kameled kent lestrañ do bro.